Publication: Magyar Közlöny
Issue: MK-2008-162 (Year: 2008, Number: 162)
Era: 2004-2010
Section: 12/2001. (I. 31.) Korm. rendelet 15., 16., 22. §-a alapján az államtól kapott kamattámogatást kell szerepeltetni, eredményszemléletben.
Paragraph Index: 976

1. A statisztikai célú mérleget negyedévente a végleges hó végi fõkönyvi kivonat alapján – ha szükséges analitikus kimutatások felhasználásával – kell összeállítani, de a hó végi állományokat módosítani kell a hó utolsó napjára vonatkozó értéknapot érintõ – év közben a tárgyhót követõ harmadik munkanap végéig, év végén a mérlegkészítés napjáig ismertté vált – helyesbítésekkel, visszamenõleges rendezõ tételekkel. Az értéknap a fizetési megbízások pénzügyi teljesítésének napja. Az értéknapos állományok megállapításához az értéknapig lekönyvelt állományokat a következõképp kell helyesbíteni: – elõször az állományokból ki kell venni a késõbbi értéknapokra vonatkozó tételeket, – azután az állományokba bele kell számítani a hó vége utáni harmadik munkanapig ismertté vált, le nem könyvelt, de a hó végével, mint értéknappal teljesített tételeket.

Source: https://magyarkozlony.hu/hivatalos-lapok/50407c19ef2e3d2a0d4945708f769cdba73b6469/dokumentumok/422e73d0156734485531ee2520067337ab37871b/letoltes